PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 02.07.1999

Nr.51


A V I Z 

 asupra proiectului de Lege privind aprobarea Ordonanţei 

de urgenţă a Guvernului nr.14/1999 pentru modificarea 

Ordonanţei de urgenţă a Guvernului nr.82/1997 privind 

regimul accizelor şi a altor impozite indirecte. 



Cu adresa nr.10 din 24 iunie 1999, Comisia juridică, de disciplină şi imunităţi a fost sesizată, în vederea reexaminării, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.14/1999 pentru modificarea Ordonanţei de urgenţă a Guvernului nr.82/1997 privind regimul accizelor şi a altor impozite indirecte, înregistrată sub nr.512/XVIII/11 din 24 iunie 1999. 



Cu ocazia reexaminării, în şedinţa din 2 iulie 1999, membrii comisiei au constatat următoarele: 

· proiectul de lege a fost dezbătut şi avizat favorabil la data de 10.03.1999, întocmindu-se avizul nr.51/10.03.1999; 

· în şedinţa din 15 iunie 1999, Senatul a respins acest proiect de lege, reţinându - se  că modificările propuse în Ordonanţa de urgenţă a Guvernului nr.14/1999 au fost preluate şi examinate, ca amendamente la dezbaterea proiectului de Lege pentru aprobarea Ordonanţei de urgenţă nr.50/1998 pentru modificarea şi completarea prevederilor Ordonanţei de urgenţă nr.82/1997 privind regimul accizelor şi al altor impozite indirecte,  pentru a se evita adoptarea mai multor legi cu aceeaşi problematică la perioade apropiate de timp;

· prin raportul asupra rezultatelor Comisiei de mediere la proiectul de lege mai sus menţionat, s-a propus  la pct.23 din raport, prin art.IV1 (text nou introdus de Senat), abrogarea Ordonanţei de urgenţă a Guvernului nr.14/1999 pentru modificarea Ordonanţei de urgenţă a Guvernului nr.82/1997, privind regimul accizelor şi al altor taxe indirecte, avându-se în vedere considerentele menţionate în raportul Comisiei pentru buget, finanţe, şi bănci a Senatului, sesizată în fond. 

Faţă de aceste precizări, în urma reexaminării, membrii comisiei au hotărât, în unanimitate, respingerea proiectului de Lege pentru aprobarea Ordonanţei de urgenţă a Guvernului nr.14/1999 pentru modificarea Ordonanţei de urgenţă a Guvernului nr.82/1997 privind regimul accizelor şi al altor taxe indirecte. 

În raport de obiectul şi conţinutul său, proiectul de lege face parte din categoria legilor ordinare. 

PREŞEDINTE,                                SECRETAR, 

Emil Teodor Popescu                 Nicolae Grădinaru 

Red.Diaconu Dumitra 

      consilier

